Alex Lyon

**Alex Lyon** (* 9. december 1992, Baudette, Minnesota, USA) je americký profesionálny hokejový brankár, ktorý aktuálne pôsobí v tíme Buffalo Sabres v NHL. Bol hviezdou najvyššej severoamerickej univerzitnej hokejovej ligy NCAA.

## Kariéra
Alex Lyon nikdy nebol draftovaný do NHL. V juniorskom hokeji pôsobil v najvyššej americkej súťaži USHL, kde bol menovaný do druhého All-Star tímu a All-Rookie tímu. Neskôr, v univerzitnej lige NCAA,  zažil hviezdne obdobie: dvakrát bol menovaný za najlepšieho brankára sezóny, dvakrát bol menovaný do All-Star tímu a nominovaný na  *Hobey Baker Award* pre najužitočnejšieho hráča ligy. 

V roku 2015 podpísal dvojročnú vstupnú zmluvu s tímom Philadelphia Flyers. 

Jeho seniorská kariéra začala v sezóne 2016/2017 vo farmárskom tíme Philadelphie - Lehigh Valley Phantoms v American Hockey League. Vďaka dobrým výkonom s ním Flyers predĺžili zmluvu a do prvého tímu Flyers dostal už v sezóne 2017/2018. Debutoval proti Washingtonu Capitals, keď v tretej tretine striedal prvého brankára tímu Michala Neuvirtha. Lyon zastavil všetkých päť striel súpera, ale Flyers prehrali 3:5.

V organizácii Philadelphie zotrval až do roku 2021, ale prevažne pôsobil v AHL. Za prvý tím nastúpil v 22 zápasoch. V lete 2021 už nepredĺžil zmluvu a na rok si ho upísal klub Carolina Hurricanes. Tu však odchytal iba 2 zápasy a väčšinu sezóny 2021/2022 strávil v AHL tíme Chicago Wolves. V lete 2022 sa stal znovu neobmedzeným voľným hráčom a tentokrát si ho na rok upísala Florida Panthers. Aj začínal na "farme" v tíme Charlotte Checkers, ale po odstúpení Spencera Knighta z osobných dôvodov z pozície náhradníka tímu, bol Lyon povolaný do prvého tímu, kde odchytal 15 zápasov v základnej časti a 4 v Play-Off. Florida napokon postúpila až do finále, kde prehrala s Vegas Golden Knights. Lyon nastúpil aj v jednom zo zápasov finálovej série. 

Stabilné pôsobisko v NHL Lyon našiel v klube Detroit Red Wings, s ktorým v lete 2023 podpísal dvojročný jednocestný kontrakt. Vďaka slabej výkonnosti Jamesa Reimera a Villa Hussa, sa v organizácii Red Wings prebojoval na pozíciu prvého brankára. V sezóne 2023/2024 dosiahol aj zápasové kariérne maximum (44). Jeho výkony však upadli v nasledujúcej sezóne 2024/2025, kde stratil pozíciu "jednotky" s príchodom Cama Talbota. 

V lete 2025 sa stal neobmedzeným voľným hráčom a tentokrát si ho na dva roky upísalo Buffalo Sabres, kde vytvoril s Ukkom-Pekka Luukkonenom silný brankársky tandem. S Luukkonenom fungujú v systéme "1A-1B brankár", čiže sú obaja brankárskymi jednotkami, ktoré si delia zápasy približne na polovicu. 

## Reprezentačná kariéra
Alex Lyon reprezentoval USA na dvoch turnajoch Majstrovstiev sveta (2015, 2024). Pri svojom prvom vystúpení získal bronzovú medailu, ale v tíme figuroval iba ako tretí brankár, ktorý ani raz nenastúpil.

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Štatistiky

## Referencie

## Iné projekty

Kategória:Hokejisti USA
Kategória:Hokejoví brankári USA
Kategória:Brankári Philadelphia Flyers
Kategória:Brankári Carolina Hurricanes
Kategória:Brankári Florida Panthers
Kategória:Brankári Detroit Red Wings
Kategória:Brankári Buffalo Sabres
Kategória:Účastníci MS v hokeji 2015
Kategória:Účastníci MS v hokeji 2024
Kategória:Osobnosti z Minnesoty